GREEK SUPREME COURT DECISION

Decision ID: 876/2024
Decision Number: 876
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Κωνσταντίνα Νάκου και Λεωνίδα Χατζησταύρου-Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημά του στις ... 2024, με την παρουσία του Αντεισαγγελέως του Αρείου Πάγου Νικόλαου Δεγαϊτη (γιατί κωλύεται η Εισαγγελέας) και του Γραμματέως Χ. Α., για να δικάσει την αίτηση του αναιρεσείοντος - κατηγορουμένου Ι. Κ. του Β., κατοίκου ..., που δεν εμφανίστηκε, για αναίρεση της αποφάσεως ...2023 του Τριμελούς Εφετείου Πλημμελημάτων Ιωαννίνων. Το Τριμελές Εφετείο Πλημμελημάτων Ιωαννίνων με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ'αριθμ. ...2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό ... Αφού άκουσε Τον Αντεισαγγελέα, που πρότεινε να οποίος πρότεινε να απορριφθούν το αίτημα αναβολής και ως ανυποστήρικτη η κρινόμενη αίτηση αναίρεσης.

Judges: Ελένη Κατσούλη, Γεωργία Κατσιμαγκλή, Ελένη Μπερτσιά, Κωνσταντίνα Νάκου, Λεωνίδα Χατζησταύρου-

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά, Κωνσταντίνα Νάκου και Λεωνίδα Χατζησταύρου-Εισηγητή, Αρεοπαγίτες. Συνήλθε σε δημόσια συνεδρίαση στο Κατάστημά του στις ... 2024, με την παρουσία του Αντεισαγγελέως του Αρείου Πάγου Νικόλαου Δεγαϊτη (γιατί κωλύεται η Εισαγγελέας) και του Γραμματέως Χ. Α., για να δικάσει την αίτηση του αναιρεσείοντος - κατηγορουμένου Ι. Κ. του Β., κατοίκου ..., που δεν εμφανίστηκε, για αναίρεση της αποφάσεως ...2023 του Τριμελούς Εφετείου Πλημμελημάτων Ιωαννίνων. Το Τριμελές Εφετείο Πλημμελημάτων Ιωαννίνων με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ'αριθμ. ...2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό ... Αφού άκουσε Τον Αντεισαγγελέα, που πρότεινε να οποίος πρότεινε να απορριφθούν το αίτημα αναβολής και ως ανυποστήρικτη η κρινόμενη αίτηση αναίρεσης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 515 παρ.1 εδ. α' του ΚΠΔ, με αίτηση ενός από τους διαδίκους ή του Εισαγγελέα, μπορεί το Δικαστήριο του Αρείου Πάγου, σε ιδιαίτερα εξαιρετικές περιπτώσεις, να αναβάλει για μια μόνο φορά τη συζήτηση σε ρητή δικάσιμο, στην οποία όλοι οι διάδικοι οφείλουν να εμφανιστούν χωρίς νέα κλήτευση, ακόμη και αν δεν ήσαν παρόντες κατά τη δημοσίευση της αναβλητικής απόφασης. Στην προκειμένη περίπτωση, όπως προκύπτει από τα πρακτικά συνεδρίασης του Δικαστηρίου τούτου, κατά τη σημερινή δημόσια συνεδρίαση της ...2024, εμφανίστηκε στο ακροατήριο η δικηγόρος Αθηνών Ιωάννα - Γεωργία Πατεράκη (ΑΜ/ΔΣΑ 59671), ως άγγελος και υπέβαλε αίτημα αναβολής της συζήτησης της υπόθεσης, για τον λόγο ότι ο αναιρεσείων, Ι. Κ. του Β., κάτοικος ..., που είχε πρόθεση να προσέλθει στο Δικαστήριο με τον συνήγορό του Γεώργιο Μπιστιώλη, δεν δύναται να το πράξει, διότι εισήλθε στο νοσοκομείο με εγκεφαλικό και προσκόμισε σχετικά το από ...2024 έγγραφο του Πανεπιστημιακού Νοσοκομείου Ιωαννίνων. Σύμφωνα με τα αναφερόμενα στο έγγραφο αυτό, ο αναιρεσείων επισκέφθηκε εκτάκτως το νοσοκομείο, λίγο μετά τα μεσάνυχτα της 27 προς ...2024, παραπονούμενος για αίσθημα κακουχίας και κόπωση, γι' αυτό έγινε εισαγωγή του στην παθολογική κλινική. Από το ανωτέρω από ...2024 εισιτήριο στο νοσοκομείο δεν προκύπτει ότι ο αναιρεσείων υπέστη εγκεφαλικό επεισόδιο, ήτοι ότι είχε σοβαρό πρόβλημα υγείας, όπως αναφέρθηκε από την ως άνω εμφανισθείσα ως άγγελος. Ενόψει δε των συμπτωμάτων, που ο ίδιος δήλωσε στους ιατρούς, προδήλως εισήχθη στην κλινική για προληπτικούς λόγους. Πέραν αυτού, όμως, ακόμη και αν θεωρηθεί ότι ο αναιρεσείων είχε πραγματικό πρόβλημα προσέλευσής του στο Δικαστήριο, θα μπορούσε να εκπροσωπηθεί από τον ως άνω ανεφερθέντα πληρεξούσιο δικηγόρο του Γεώργιο Μπιστιόλη. Ενόψει δε των ανωτέρω και του σύντομου χρόνου παραγραφής του αποδιδόμενου σ' αυτόν αδικήματος (14-9-2024, κρίνεται ότι το υποβληθέν αίτημα αναβολής πρέπει να απορριφθεί. Κατά το άρθρο 512 παρ. 1 εδάφιο γ' του ΚΠΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 του ΚΠΔ και μέσα στην προθεσμία του άρθρου 166 του ΚΠΔ, στο ακροατήριο του Αρείου Πάγου. Περαιτέρω, κατά το άρθρο 514 εδάφιο α' του ίδιου κώδικα, "Αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ". Στην προκειμένη περίπτωση, όπως προκύπτει από τα με ημερομηνίες ...2024 και ...2024 αποδεικτικά επίδοσης του αρχιφύλακα Π. Β. και της επιμελήτριας της Εισαγγελίας του Αρείου Πάγου Α. Σ. αντίστοιχα, ο αναιρεσείων κλητεύθηκε από τον Εισαγγελέα του Αρείου Πάγου νόμιμα και εμπρόθεσμα, για να εμφανισθεί στην αναφερόμενη στην αρχή της παρούσας δικάσιμο, προκειμένου να υποστηρίξει την αίτησή του για αναίρεση της υπ' αριθμ. ...2023 απόφασης του Τριμελούς Εφετείου Πλημμελημάτων Ιωαννίνων. Όμως, αυτός, μετά την απόρριψη του ως άνω αιτήματος αναβολής, δεν παρέστη προσηκόντως στο ακροατήριο, αφού δεν εκπροσωπήθηκε από συνήγορο, όπως επιβάλλεται (άρθρ. 512 παρ. 3 ΚΠΔ). Κατά συνέπεια, η υπό κρίση, με αριθμ. πρωτ. 2/2024 αίτηση αναίρεσης πρέπει να απορριφθεί και να επιβληθούν στον αναιρεσείοντα τα έξοδα της ποινικής διαδικασίας (άρθρο 578 παρ.1 ΚΠΔ, όπως τροποποιήθηκε με το άρθρο 115 ν. 5090/2024), κατά τα οριζόμενα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει το αίτημα αναβολής. Απορρίπτει τη με αριθμ. πρωτ. ...2024 αίτηση αναίρεσης του Ι. Κ. του Β., κατοίκου ... για αναίρεση της υπ' αριθμ. ...2023 απόφασης του Τριμελούς Εφετείου Πλημμελημάτων Ιωαννίνων. Επιβάλλει στον αναιρεσείοντα τα δικαστικά έξοδα, που ανέρχονται σε οκτακόσια (800) ευρώ. Κρίθηκε και αποφασίσθηκε στην Αθήνα στις 20 Ιουνίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 25 Ιουνίου 2024.

LEGAL REFERENCES
Articles Referenced: άρθρου 515 παρ.1 εδ. α' του ΚΠΔ, άρθρο 512 παρ. 1, άρθρα 155, άρθρου 166 του ΚΠΔ, άρθρο 514, άρθρο 578 παρ.1, άρθρο 115, άρθρου 515, άρθρο 512, άρθρου 166, άρθρο 578
Article Codes: ΠΚ|ΚΠΔ
Law References: nan
Total Articles Cited: 7

DATES MENTIONED: 14-9-2024|20-06-2024|25-06-2024

SOURCE: https://areiospagos.gr/nomologia/apofaseis_DISPLAY.asp?cd=7CAR83VY6YD841SKPOVDA45ZGYVEO3&apof=876_2024&info=ΠΟΙΝΙΚΕΣ -  ΣΤ